Трговинско и производно предузеће Југохемија а.д. - у стечају, Београд   11Ст144/2021
                                      
На основу члана 27. став 5. и члана 132. став 2. Закона о стечају (Сл. гласник РС бр. 104/2009, 99/2011, 71/2012 - одлука УС, 83/2014, 113/2017, 44/2018 и 95/2018), као и поглавља III Националног стандарда о начину и поступку уновчења имовине стечајног дужника - Национални стандард број 5 (Сл. гласник РС бр. 62/2018), стечајни управник стечајног дужника

Трговинско и производно предузеће  Југохемија а.д. - у стечају  
МБ: 07006195,  ПИБ: 100001845
Београд-Врачар,  Ресавска 31
(адреса за слање поште: Немањина 4/2, Поштански фах 660 11000 Београд 6)
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
вршење услуге процене вредности имовинске целине коју чине спорна права на непокретној и покретној имовини
По доношењу Решења о банкротству, стечајни управник стечајног дужника Југохемија а.д. - у стечају из Београда, спроводи поступак одабира најбољег понуђача за пружање услуге процене ликвидационе вредности имовинске целине коју чине спорна права која стечајни дужник, као правни следбеник Привредног друштва Југохемија д.д. има на непокретној и покретној имовини која се налази на територији Републике Хрватске, и то спорна права на:
· Пословни простор у Загребу, у Мразовићевој улици бр. 4
· Пословни простор у Загребу, у Бошковићевој улици бр. 7а
· Пословни простор, односно складиште у Јастребарском
· Тридесет три (33) стана у Загребу
· Опрема и пословни инвентар
· Средства транспорта и веза 
[bookmark: _GoBack]
Утврђивање процењене вредности врши се у складу са Међународним стандардима финансијског извештавања, са стањем на дан 31.12.2021. године и по завршетку посла ће стечајном управнику доставити детаљан Извештај о процени у електронској форми и најмање 4 примерка у писаној форми.  

Понуда треба да садржи:
· доказ да је понуђач регистрован за обављање одговарајуће делатности код надлежног државног органа
· податке о стручним лицима која ће вршити процену (квалификације и референце)
· цену услуге исказану у динарима са посебно исказаним ПДВ
· рок израде процене  
 
Oдабир најбољег понуђача ће извршити одбор поверилаца у роковима и по критеријумима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року избор понуђача ће извршити стечајни управник. Закључењу уговора са изабраним понуђачем приступиће се одмах по добијању сагласности стечајног судије.

Исплата уговорене цене за обављену услугу извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје имовине стечајног дужника.
 
Заинтересовани понуђачи, односно њихови овлашћени представници, детаљније информације за потребе израде понуде могу добити телефоном,  контакт особа - стечајни управник Протић Милутин, Београд, телефон: 064-402-75-47 сваког радног дана од 9:00 до 12:00 часова или путем E-mail: proticmilutin@gmail.com 
Понуде за вршење услуга процене могу се доставити поштом или непосредно најкасније до 17. јануара 2022. године до 14 часова, на адресу: Југохемија а.д. - у стечају Београд, Немањина 4/II, канцеларија 215, Поштански фах 660 11000 Београд 6.
 
Напомена: Понуде морају бити потписане од стране овлашћеног лица код понуђача 

